K O R R A L D U S

Haapsalu,	14.oktoober 2005 nr 723

Detailplaneeringu kehtestamine
(Aida 2, 3, 5, 7, 9, 11 ja Oja 1, 2, 6a Haapsalus)

Haapsalu Linnavalitsus algatas Aida 2, 3, 5, 7, 9, 11 ja Oja 1, 2, 6a detailplaneeringu Haapsalus oma 01.12.2004 korraldusega nr 835, võttis vastu 11.08.2005 korraldusega nr 568. Nõuete kohaselt kooskõlastatud planeering avalikustati 23.08- 6.09.2005.
Kirjalikke parandusettepanekuid planeeringu kohta ei tehtud. 
Juhindudes Haapsalu põhimääruse § 35 lg 1 p 2, § 63, kohaliku omavalitsuse korralduse seaduse § 6 lg 3 p 1, § 30, § 31, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Aida 2, 3, 5, 7, 9, 11 ja Oja 1, 2, 6a detailplaneering.
2.	Linnaarhitektil (A. Joost) informeerida Lääne maavanemat ja Maa-ameti Lääne Katastribürood detailplaneeringu kehtestamisest ühe kuu jooksul planeeringu kehtestamise päevast alates alljärgnevalt:
      2.1 saata Haapsalu Linnavalitsuse vastava korralduse koopia korralduse punktis 1 nimetatud detailplaneeringu kehtestamise kohta koos planeeringu projektiga Lääne maavanemale (Lahe 8, 90503 Haapsalu);
      2.2 saata Haapsalu Linnavalitsuse vastava korralduse koopia koos planeeringu põhijoonisega Maa-ameti Lääne katastribüroole (Ehte 9, 90509 Haapsalu).
3.	Linnavalitsuse avalike suhete peaspetsialistil (L.Ollino) avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Fortem Holdingu OÜ (Viadukti 14, 11313 Tallinn) ja OÜ PPN Cargo (Oja 1, 90506 Haapsalu), Aivo Rautam`ile (Aida 2, 90506 Haapsalu), Samaaria Eesti Misjonile (Lihula mnt 27, 90506 Haapsalu) korralduse koopia saatmisega posti teel, ehitus- ja arhitektuurigrupile (A.Joost) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev
	Linnasekretär